Egļupe (Inčukalnsi vald)
Egļupe (vanasti ka Draudzība) on küla (vidējciems) Lätis Sigulda piirkonnas Inčukalnsi vallas. Küla asub merepinnast 40 meetri kõrgusel Egļupe jõe ääres ja jääb valla keskusest Inčukalnsist 4 ning Riiast 37 km kaugusele. Külast läheb läbi Valga–Riia rongiliin ja seal on Egļupe raudteepeatus. Sinna jääb ka Egļupe bussipeatus. Egļupe tekkis suvilapiirkonnana samanimelise jõe orgu ja asub 3 kilomeetri pikkuse ribana selle kallastel. Küla lõunapoolne osa jääb Allaži valda, kus moodustab ametlikult teise samanimelise küla. Aastail 2006-2021 kuulus küla Inčukalnsi piirkonda. Aastal 2010 oli külas 320 elanikku, aastal 2020 oli elanikke 350.